


RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO  RAJONO SAVIVALDYBĖS ASMENS SU NEGALIA GEROVĖS TARYBOS VEIKLOS NUOSTATŲ PATVIRTINIMO

2024 m. kovo 7 d. Nr. T-300
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 
4 punktu, Lietuvos Respublikos asmens su negalia teisių apsaugos pagrindų įstatymo 16 straipsnio 
1 dalies 9 punktu, Radviliškio rajono savivaldybės taryba nusprendžia :
. Patvirtinti Radviliškio rajono savivaldybės asmens su negalia gerovės tarybos veiklos nuostatus (pridedama). 
. Nurodyti, kad šis sprendimas skelbiamas Teisės aktų registre ir Radviliškio rajono savivaldybės interneto svetainėje www.radviliskis.lt.



Savivaldybės meras 								   Kazimieras Račkauskis

PATVIRTINTA
Radviliškio rajono savivaldybės tarybos
2024 m. kovo 7 d. sprendimu Nr. T-300



 SKYRIUS


. Radviliškio rajono savivaldybės asmens su negalia gerovės tarybos veiklos nuostatai (toliau -  Nuostatai) nustato Radviliškio rajono savivaldybės asmens su negalia gerovės tarybos (toliau –Taryba) funkcijas, teises, tarybos sudarymą ir veiklos organizavimo tvarką.
. Taryba savo veikloje vadovaujasi Lietuvos Respublikos Konstitucija, Jungtinių Tautų neįgaliųjų teisių konvencija, kitomis Lietuvos Respublikos tarptautinėmis sutartimis, Lietuvos Respublikos asmens su negalia teisių apsaugos pagrindų įstatymu, Radviliškio rajono savivaldybės tarybos veiklos reglamentu, Radviliškio rajono savivaldybės tarybos sprendimais, kitais teisės aktais,
taip pat šiais Nuostatais.
. Taryba veikia visuomeniniais pagrindais.

. Taryba atlieka Asmens su negalia teisių apsaugos pagrindų įstatyme nustatytas funkcijas ir
šias funkcijas:
. bendradarbiauja su valstybės ir Radviliškio rajono savivaldybės (toliau – Savivaldybė) institucijomis ir įstaigomis, nevyriausybinėmis organizacijomis ir dalijasi gerąja praktika užtikrinant
asmens su negalia teisių apsaugą ir įgyvendinimą lygiai su kitais asmenimis;
. renka ir analizuoja informaciją apie asmens su negalia teisių apsaugos pagrindų įstatymo
įgyvendinimą Savivaldybėje, inicijuoja asmenų su negalia poreikių ir jų gyvenimo kokybės tyrimus;
. teikia siūlymus ir rekomendacijas Savivaldybės tarybai, jos komitetams ir (ar) komisijoms, Savivaldybės administracijai bei kitoms institucijoms dėl asmens su negalia teisių apsaugos politikos įgyvendinimo priemonių, jų tobulinimo, finansavimo ir stebėsenos;
. informuoja visuomenę apie Tarybos veiklą, ne rečiau kaip kartą per metus teikia savo veiklos ataskaitą Savivaldybės tarybai.

. Taryba turi šias teises:
. gauti iš Savivaldybės institucijų ir įstaigų informaciją, kurios reikia Tarybos funkcijoms
atlikti;
. kviestis į Tarybos posėdžius Savivaldybės tarybos narius, Savivaldybės administracijos
valstybės tarnautojus ir darbuotojus, dirbančius pagal darbo sutartį, specialistus (ekspertus), prašyti
pateikti išvadas ir informaciją, susijusią su Asmens su negalia teisių apsaugos pagrindų įstatymo įgyvendinimu;
. dalyvauti Savivaldybės tarybos, jos komitetų ar komisijų posėdžiuose, kuriuose sprendžiami aktualūs asmenų su negalia klausimai;
. skleisti visuomenei informaciją apie savo veiklą, organizuoti konferencijas, seminarus ir
kitus renginius asmenų su negalia teisių klausimais;
. deleguoti atstovus dalyvauti savivaldybių institucijų ir įstaigų sudarytų darbo grupių, komisijų veikloje, kai svarstomi asmens su negalia teisių apsaugos ir jo gerovės būklės klausimai.
. Taryba gali turėti ir kitų teisių, nustatytų teisės aktuose.

. Taryba sudaroma Savivaldybės tarybos sprendimu jos kadencijos laikotarpiui lygiateisės partnerystės pagrindu iš Savivaldybėje veikiančių nevyriausybinių organizacijų, atstovaujančių asmenų su negalia interesams, ir Savivaldybės atstovų ir jų pakaitinių atstovų. Pasibaigus Savivaldybės tarybos kadencijai, Taryba tęsia darbą tol, kol nauja išrinkta Savivaldybės taryba sudaro
naują Tarybą. Nauji nariai į Tarybą deleguojami per 30 kalendorinių dienų nuo naujos Savivaldybės tarybos sudėties patvirtinimo.
. Tarybą sudaro 9 (devyni) nariai.
. Kandidatai į Tarybą atrenkami šia tvarka:
. Savivaldybės tarybos Socialinių reikalų, sveikatos ir teisėtvarkos komitetas į Tarybą deleguoja 1 atstovą ir jo pakaitinį atstovą.
. Savivaldybės administracijos direktorius į Tarybą deleguoja 4 atstovus ir jų pakaitinius atstovus, atsakingus už švietimo, sveikatos, socialinių reikalų, fizinės ir informacinės aplinkos prieinamumo, sporto ir kultūros sritis.
. Savivaldybėje veikiančios nevyriausybinės organizacijos, atstovaujančios asmenų su negalia interesams, į Tarybą savo atstovus ir jų pakaitinius atstovus deleguoja pateikdamos raštiškus pranešimus apie savo atstovų delegavimą į Tarybą, neviršydamos nustatytos 1 nario kvotą. Jeigu organizacijos į Tarybą deleguoja daugiau kaip 1 atstovą ir jų pakaitinį atstovą, kandidatus į Tarybos sudėtį iš visų nevyriausybinių organizacijų, atstovaujančių asmenims su negalia, pateiktų kandidatūrų atrenka ir deleguoja Savivaldybės nevyriausybinių organizacijų taryba.
. Kvietimą deleguoti nevyriausybinių organizacijų atstovus į Tarybą Savivaldybės administracija skelbia viešai Savivaldybės interneto svetainėje www.radviliskis.lt nurodydama kandidatūrų pateikimo terminą.
. Tarybos nario ar jo pakaitinio nario įgaliojimai nutrūksta, kai:
. baigiasi Tarybos kadencija;
. jis atsistatydina, raštu apie tai pranešdamas jį į Tarybą delegavusiai institucijai ar nevyriausybinei organizacijai, arba jį iš Tarybos atšaukia jį į Tarybą delegavusi institucija ar nevyriausybinė organizacija;
. jis nustoja eiti pareigas jį į Tarybą delegavusioje institucijoje ar nevyriausybinėje organizacijoje arba yra pašalintas iš jį į Tarybą delegavusios institucijos ar nevyriausybinės organizacijos narių;
. teismas jį pripažįsta neveiksniu darbo (tarnybos) teisinių ir (ar) visuomeninių santykių
srityse;
. jis miršta.
. Nutrūkus Tarybos nario ar jo pakaitinio nario įgaliojimams Nuostatų 13.2–13.5 papunkčiuose nustatytais pagrindais, atstovą ar jo pakaitinį atstovą į Tarybą delegavęs Savivaldybės administracijos direktorius ir nevyriausybinės organizacijos Nuostatų 9 punkte nustatyta tvarka per 10 darbo dienų į Tarybą deleguoja kitą savo atstovą ar jo pakaitinį atstovą likusiam Tarybos kadencijos laikotarpiui. Nevyriausybinė organizacija apie tai raštu informuoja Savivaldybės administraciją, nurodydama jo vardą, pavardę, atstovaujamą nevyriausybinę organizaciją ir pareigas.
. Pirmąjį Tarybos posėdį, kuriame išrenkamas Tarybos pirmininkas ir jo pavaduotojas, šaukia ir jam pirmininkauja Savivaldybės administracijos direktoriaus įgaliotas asmuo per 2 mėnesius
nuo Tarybos sudėties patvirtinimo.
. Tarybos pirmininkas ir jo pavaduotojas renkami paprasta visų Tarybos narių balsų dauguma 1 metų kadencijai. Naujo Tarybos pirmininko ir pavaduotojo rinkimai organizuojami ne vėliau kaip likus vienam mėnesiui iki Tarybos pirmininko ir jo pavaduotojo kadencijos pabaigos arba, 
jeigu Tarybos pirmininko ir (ar) pavaduotojo įgaliojimai nutrūksta jų kadencijos metu, – artimiausiame Tarybos posėdyje. Tarybos pirmininkas renkamas iš Tarybos sudėtyje esančių Savivaldybės administracijos atstovų, Tarybos pirmininko pavaduotojas – iš Tarybos sudėtyje esančių
nevyriausybinių organizacijų, atstovaujančių asmenims su negalia, atstovų.
. Tarybos pirmininkas vadovauja Tarybai, atsako už jos veiklą, atstovauja jai arba paveda tai daryti kitiems Tarybos nariams.
. Pagrindinė Tarybos veiklos forma yra posėdžiai, kuriems pirmininkauja Tarybos pirmininkas, jo nesant – Tarybos pirmininko pavaduotojas. Posėdžiai organizuojami Tarybos nariams
susirenkant į Tarybos posėdį arba nuotoliniu būdu, taikant informacines ir elektroninių ryšių technologijas (per vaizdo konferencijas, telekonferencijas) arba mišriu būdu.
. Tarybos posėdžių sekretorių (valstybės tarnautoją ar darbuotoją, dirbantį pagal darbo sutartį), kuris rengia Tarybos posėdžių darbotvarkių projektus, tvarko Tarybai pateiktą medžiagą ir Tarybos veiklos dokumentus (Tarybos posėdžių protokolus, raštus, kitus su Tarybos veikla susijusius
dokumentus), skiria Savivaldybės administracijos direktorius. Tarybos posėdžių sekretorius nėra Tarybos narys.
. Tarybos pirmininkas eilinius Tarybos posėdžius šaukia ne rečiau kaip kas 3 mėnesius, jeigu Taryba nenusprendžia kitaip. Neeiliniai Tarybos posėdžiai gali būti šaukiami Tarybos pirmininko, jo nesant – Tarybos pirmininko pavaduotojo, arba ne mažiau kaip 1 / 3 Tarybos narių iniciatyva.
. Tarybos pirmininkas, atsižvelgdamas į Tarybos patvirtintą Tarybos veiklos planą, Tarybos
posėdžių sekretoriaus pateiktą Tarybos posėdžio darbotvarkės projektą ir kitą Tarybos narių Tarybai pateiktą medžiagą, organizuoja Tarybos posėdį.
. Tarybos posėdžių sekretorius elektroniniu paštu ne vėliau kaip prieš 5 darbo dienas iki Tarybos posėdžio Tarybos nariams ir į posėdį kviečiamiems kitiems suinteresuotiems asmenims išsiunčia Tarybos posėdžio darbotvarkės projektą ir susijusią medžiagą. Jei Tarybos posėdis organizuojamas nuotoliniu ir mišriuoju būdu, Tarybos posėdžių sekretorius elektroniniu paštu ne vėliau kaip prieš vieną darbo dieną iki Tarybos posėdžio dienos Tarybos nariams išsiunčia prisijungimo duomenis prie nuotoliniu būdu organizuojamo Tarybos posėdžio.
. Jei Tarybos narys negali dalyvauti posėdyje, jį, išskyrus Tarybos pirmininką, pavaduoja jo
pakaitinis narys. Tokiu atveju jis, ne vėliau kaip likus 3 darbo dienoms iki Tarybos posėdžio, apie tai
elektroniniu paštu informuoja Tarybos posėdžių sekretorių ir savo pakaitinį narį. Tarybos posėdyje dalyvaujantis pakaitinis Tarybos narys turi visas Tarybos nario teises ir pareigas.
. Posėdis yra teisėtas, jeigu jame dalyvauja ne mažiau kaip 1 / 2 Tarybos narių. Tarybos sprendimai priimami bendru sutarimu. Jeigu sprendimas nepriimamas bendru sutarimu, vyksta atviras
balsavimas. Sprendimai priimami trijų ketvirtadalių posėdyje dalyvaujančių Tarybos narių balsų dauguma. Balsams pasiskirsčius po lygiai, lemiamas Tarybos pirmininko, jo nesant – Tarybos pirmininko pavaduotojo, balsas. Tarybos nario pareikšta atskiroji nuomonė dėl Tarybos sprendimo turi būti įrašoma Tarybos posėdžio protokole arba prie jo pridedama.
. Jei Tarybos posėdyje negali dalyvauti Tarybos narys ir pakaitinis Tarybos narys, Tarybos
narys gali iš anksto pateikti raštu savo nuomonę dėl posėdžio darbotvarkės klausimų. Tarybos narys
savo nuomonę, ne vėliau kaip likus vienai darbo dienai iki Tarybos posėdžio, turi atsiųsti Tarybos pirmininkui ir Tarybos posėdžių sekretoriui elektroniniu paštu. Su iš anksto pateikta Tarybos nario nuomone Tarybos nariai supažindinami Tarybos posėdžio metu. Iš anksto pateikta Tarybos nario nuomonė pridedama prie Tarybos posėdžio protokolo. Skaičiuojant Tarybos posėdyje dalyvaujančius
Tarybos narius, Tarybos narys, kuris negalėjo dalyvauti Tarybos posėdyje ir iš anksto pateikė nuomonę, pridedamas prie posėdyje dalyvaujančių Tarybos narių skaičiaus, tačiau tik dėl to klausimo,
dėl kurio jis pateikė savo nuomonę.
. Tarybos posėdį pradeda Tarybos pirmininkas, jo nesant – Tarybos pirmininko pavaduotojas, pristato Tarybos posėdžio darbotvarkės projektą ir pasiūlo jai pritarti arba pateikti pastabas ir (ar) pasiūlymus. Tarybos nariai gali siūlyti darbotvarkę ir (ar) su atitinkamu darbotvarkės
klausimu susijusią medžiagą papildyti, pakeisti klausimų svarstymo eiliškumą, klausimo (-ų) svarstymą atidėti.
. Tarybos posėdžio eiga protokoluojama. Tarybos posėdžio protokole gali būti fiksuojamos
atskirosios Tarybos narių nuomonės dėl atitinkamo klausimo. Protokolas įforminamas vadovaujantis
Lietuvos Respublikos civilinio kodekso nuostatomis, reguliuojančiomis protokolo turinį, ir dokumentų rengimą reglamentuojančiais teisės aktais. Tarybos posėdžio eiga gali būti fiksuojama garso įrašu.
. Tarybos posėdžio protokolą pasirašo Tarybos pirmininkas, jo nesant – Tarybos pirmininko
pavaduotojas, ir Tarybos posėdžių sekretorius. Pasirašytą Tarybos posėdžio protokolą Tarybos posėdžių sekretorius per 3 darbo dienas išsiunčia elektroniniu paštu Tarybos nariams, kitiems Tarybos
posėdžio dalyviams ir paskelbia Savivaldybės administracijos interneto svetainėje  www.radviliskis.lt. 

. Taryba steigiama ir jos nuostatai tvirtinami (keičiami) Savivaldybės tarybos sprendimu.
. Tarybą techniškai aptarnauja Savivaldybės administracija.
. Tarybos posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
. Taryba užtikrina gautų asmens duomenų konfidencialumą. Asmens duomenys tvarkomi atsižvelgiant į 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), nuostatas. Dokumentai saugomi Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais. Duomenų subjektų teisės įgyvendinamos Reglamento (ES) 2016/679 ir duomenų valdytojo, į kurį kreipiamasi dėl duomenų subjektų teisių įgyvendinimo, nustatyta tvarka.
______________
image1.wmf

oleObject1.bin

